Pasiūlymas Europos parlamento ir Tarybos sprendimas dėl Europos prisitaikymo prie globalizacijos padarinių fondo lėšų panaudojimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (EGF/2010/000 TA 2010 – techninė pagalba Komisijos iniciatyva) /* KOM/2010/0182 galutinis */





[pic] | EUROPOS KOMISIJA | Briuselis, 2010.4.27 KOM(2010)182 galutinis Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų panaudojimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą ( EGF/2010/000 TA 2010 – techninė pagalba Komisijos iniciatyva) AIŠKINAMASIS MEMORANDUMAS 2006 m. gegužės 17 d. Europos Parlamento, Tarybos ir Komisijos tarpinstituciniame susitarime dėl biudžetinės drausmės ir patikimo finansų valdymo[1] numatyta galimybė panaudoti Europos prisitaikymo prie globalizacijos padarinių fondo (toliau – EGF) lėšas (28 punktas), laikantis viršutinės metinės ribos – 500 mln. EUR ir viršijant atitinkamų finansinės programos išlaidų kategorijų ribas. Išmokoms iš EGF taikomos taisyklės nustatytos 2006 m. gruodžio 20 d. Europos Parlamento ir Tarybos reglamente (EB) Nr. 1927/2006, įsteigiančiame Europos prisitaikymo prie globalizacijos padarinių fondą (EGF)[2]. PARAIŠKOS SANTRAUKA IR ANALIZĖ Pagrindiniai duomenys EGF nuorodos Nr. EGF/2010/000 Europos Komisija Techninė pagalba Administracinės išlaidos: biudžetas pateikiamas EUR 1 110 000 Administracinės išlaidos, proc. (viršutinė riba 0,35 %) 0,22 % Vadovaujantis Reglamento (EB) Nr. 1927/2006 8 straipsnio 1 dalimi, kiekvienais metais techninei pagalbai Komisijos iniciatyva gali būti skiriama 0,35 % metinės didžiausios EGF sumos. Finansuotina techninė pagalba ir apskaičiuotų jos sąnaudų išskirstymas 1. Toliau išsamiai nurodytas įnašas bus panaudotas išlaidoms, minimoms Reglamento (EB) Nr. 1927/2006 8 straipsnio 1 ir 4 dalyse ir 9 straipsnio 2 dalyje. 2. Stebėsena. Komisija planuoja atlikti kelis lygiagrečius tyrimus dėl keliais atvejais suteikto EGF finansavimo įgyvendinimo. Atliekant šiuos tyrimus bus stebimas įgyvendinimas, pranašumai ir trūkumai, sėkmė ir tai, ko galima pasimokyti ateityje; iš šių tyrimų vertintojai gaus naudingos pagrindinės medžiagos. Pirmieji dešimt tyrimų bus pradėti 2010 m., jie kainuos maždaug po 25 000 EUR, t. y. iš viso 250 000 EUR. 3. Informacija . EGF interneto svetainė, kurią Komisija turi sukurti ir tvarkyti pagal Reglamento (EB) Nr. 1927/2006 9 straipsnio 2 dalį, bus reguliariai atnaujinama ir plečiama, be to, kiekviena nauja žinia bus verčiama į visas ES kalbas. Bus paskelbta medžiaga spaudai, taip pat bus parengta, išversta, išspausdinta ir išplatinta metinė EGF ataskaita. Bus didinamas bendras informuotumas apie EGF ir jo matomumas. Apie EGF bus kalbama įvairiuose Komisijos leidiniuose ir vykdant audiovizualinę veiklą. Apskaičiuota, kad 2010 m. tai kainuos 240 000 EUR. 4. Žinių bazės kūrimas. Bus atliktas tyrimas, kuriuo bus siekiama surinkti duomenų apie etatų mažinimo atvejų etapus ir apie pavienių darbuotojų patirtį atleidimo ir naujo įsidarbinimo etapuose; dėl tokio tyrimo sudaryta 50 000 EUR vertės paslaugų sutartis. Komisijai šie tyrimai reikalingi Reglamento (EB) Nr. 1927/2006 įgyvendinimui valstybėse narėse gerinti. 5. Administracinė ir techninė parama. EGF asmenų ryšiams ekspertų grupė[3], turinti 27 narius, po vieną iš kiekvienos valstybės narės, 2010 m. surengs du susitikimus; kiekvieno susitikimo biudžetas – 35 000 EUR. Abu susitikimai kartu atsieis 70 000 EUR. 6. Be to, Komisija rengs sėkmingos patirties mainus tarp valstybių narių, kurie leis dalyviams, turintiems EGF įgyvendinimo patirties, tarpusavyje kurti tinklus, ekspertai jiems padės rengti dokumentus ir ataskaitas. 2010 m. vienas iš tų susitikimų bus skirtas keitimuisi informacija ir patirtimi su valstybių narių auditoriais, atsakingais už EGF auditą. Valstybių narių auditorių veikla EGF srityje dar labai nauja, atsižvelgiant į tai, kad kol gali būtų atliekamas užbaigtų projektų auditas, praeina nemažai laiko, ir auditoriai pareiškė didelį norą turėti galimybę keistis informacija ir patirtimi tarpusavyje ir su Komisijos auditoriais. Numatyta, kad tokiai tinklų kūrimo veiklai reikės 200 000 EUR. 7. Vertinimas. EGF laikotarpio vidurio vertinimo veikla, kaip nustatyta Reglamento (EB) Nr. 1927/2006 17 straipsnio 1 dalies a punkte, bus pradėta 2010 m. Vertinimo pagrindų sutartys 2009 m. patvirtintos per vėlai, kad EGF būtų galėjęs pradėti darbą praėjusiais metais; taigi, pirmieji įsipareigojimai atidėti ir sudarys, kaip iš pradžių planuota, 300 000 EUR. Eilutės | Numatytas skaičius | Numatytos kiekvienos eilutės išlaidos (EUR) | Bendros išlaidos (EUR) | Stebėsena. Įgyvendinimo tyrimai | 10 | 25 000 | 250 000 | Informacinė veikla | Įvairi | Įvairi | 240 000 | Žinių bazės kūrimas | 1 | 50 000 | 50 000 | Administracinė ir techninė parama. EGF asmenų ryšiams ekspertų grupių susitikimai | 2 | 35 000 | 70 000 | Administracinė ir techninė parama. Seminarai EGF įgyvendinimo klausimais | 2 | 100 000 | 200 000 | Vertinimas | 1 | 300 000 | 300 000 | Bendros numatytos išlaidos | 1 110 000 | Finansavimas 8. Bendras turimas metinis EGF biudžetas yra 500 mln. EUR. Pagal Reglamento (EB) Nr. 1927/2006 8 straipsnio 1 dalį kiekvienais metais techninei pagalbai Komisijos iniciatyva gali būti skiriama 0,35 % šios sumos (t. y. 1 750 000 EUR). Šiuo metu dar turima visa 2010 m. suma; techninei pagalbai dar nepaskirstytos jokios sumos. 9. Komisijos iniciatyva siūlomas įnašas techninei pagalbai 2010 m. yra 1 110 000 EUR. Panaudojus šią sumą, liktų 640 000 EUR tuo atveju, jei jų prireiktų vėliau tais metais. 10. Atsižvelgdama į didžiausią galimą iš EGF išmokamos paramos sumą pagal Reglamento (EB) Nr. 1927/2006 8 straipsnio 1 dalį, taip pat į asignavimų perskirstymo mastą, Komisija siūlo iš EGF panaudoti visą minėtą sumą, skirtiną pagal finansinės programos 1a išlaidų kategoriją. 11. Teikdama šį pasiūlymą panaudoti EGF lėšas, Komisija pradeda supaprastintą trišalę procedūrą pagal 2006 m. gegužės 17 d. tarpinstitucinio susitarimo 28 punktą, kad poreikį pasinaudoti EGF ir reikalingą sumą suderintų su abiem biudžeto valdymo institucijomis. Komisija ragina biudžeto valdymo instituciją, kuri pirmoji tinkamu politiniu lygmeniu susitars dėl lėšų panaudojimo pasiūlymo projekto, pranešti kitai biudžeto valdymo institucijai ir Komisijai apie savo ketinimus. Jeigu viena iš dviejų biudžeto valdymo institucijų nepritars, bus rengiamas oficialus trišalis susitikimas. 12. Komisija atskirai pateikia lėšų perkėlimo prašymą, siekdama į 2010 m. biudžetą įtraukti specialiuosius įsipareigojimų ir mokėjimų asignavimus, kaip reikalaujama pagal 2006 m. gegužės 17 d. tarpinstitucinio susitarimo 28 punktą. Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų panaudojimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą ( EGF/2010/000 TA 2010 – techninė pagalba Komisijos iniciatyva) EUROPOS PARLAMENTAS IR EUROPOS SĄJUNGOS TARYBA, atsižvelgdami į Sutartį dėl Europos Sąjungos veikimo, atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo[4], ypač į jo 28 punktą, atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą[5], ypač į jo 8 straipsnio 2 dalį, atsižvelgdami į Komisijos pasiūlymą[6], kadangi: (1) Europos prisitaikymo prie globalizacijos padarinių fondas (toliau – EGF) įsteigtas teikti papildomą paramą atleistiems darbuotojams, kurie patiria žalą dėl esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką. (2) EGF taikymo sritis buvo išplėsta apimant nuo 2009 m. gegužės 1 d. pateiktas paraiškas, įtraukiant paramą darbuotojams, atleistiems iš darbo dėl pasaulinės finansų ir ekonomikos krizės. (3) 2006 m. gegužės 17 d. tarpinstituciniame susitarime numatyta galimybė panaudoti EGF lėšas, neviršijant metinės viršutinės 500 mln. EUR ribos. (4) Reglamente (EB) Nr. 1927/2006 nustatyta, kad kiekvienais metais techninei pagalbai Komisijos iniciatyva gali būti skiriama 0,35 % metinės didžiausios sumos. Todėl Komisija siūlo skirti 1 110 000 EUR sumą. (5) Todėl EGF lėšos turėtų būti panaudotos suteikti techninę pagalbą Komisijos iniciatyva, PRIĖMĖ ŠĮ SPRENDIMĄ: 1 straipsnis 2010 finansinių metų Europos Sąjungos bendrajame biudžete iš Europos prisitaikymo prie globalizacijos padarinių fondo (EGF) skiriama 1 110 000 EUR įsipareigojimų ir mokėjimų asignavimų suma. 2 straipsnis Šis sprendimas skelbiamas Europos Sąjungos oficialiajame leidinyje . Priimta Briuselyje Europos Parlamento vardu Tarybos vardu Pirmininkas Pirmininkas [1] OL C 139, 2006 6 14, p. 1. [2] OL L 406, 2006 12 30, p. 1. [3] http://ec.europa.eu/transparency/regexpert/detail.cfm?ref=2100. [4] OL C 139, 2006 6 14, p. 1. [5] OL L 406, 2006 12 30, p. 1. [6] OL C […], […], p. […].